ইবনে কুতাইবা
আবু মুহম্মদ আব্দুল্লাহ বিন মুসলিম বিন কুতাইবাহ আল-দিনাওয়ারি আল-মারওয়াযী বা শুধু ইবনে কুতাইবা ( আরবি: ابن قتيبة, প্রতিবর্ণীকৃত: ইবনে কুতাইবাহ; ৮২৮ - ১৩ নভেম্বর ৮৮৯ খ্রী/২১৩ - ১৫ রজব ২৭৬ হি) একজন পারস্যের ইসলামী পণ্ডিত ছিলেন। তিনি আব্বাসীয় খিলাফতের সময়ে বিচারক হিসাবে দায়িত্ব পালন করেছিলেন, তবে আরবী সাহিত্যে তাঁর অবদানের জন্য তিনি সবচেয়ে বেশি পরিচিত ছিলেন। তিনি বহুবিদ্যাবিশারদ ছিলেন যিনি বিভিন্ন বিষয়ে যেমন কুরআনের ব্যাখ্যা, হাদিস, ধর্মতত্ত্ব, দর্শন, আইন ও আইনশাসন, ব্যাকরণ, শব্দতত্ত্ব, ইতিহাস, জ্যোতির্বিজ্ঞান, কৃষি এবং উদ্ভিদবিদ্যায় ব্যাপক অবদান রাখেন।